ශ්‍රී ලංකා - ඉතාලි රජයන් අතර ඇතිකරගත් ගිවිසුමට අනුව ඉතිහාසයේ පළමු වරට තෝරාගත් ශ්‍රී ලාංකික කණ්ඩායම ඉතාලියේ රැකියා සඳහා හෙට (08) ශ්‍රී ලංකාවෙන් පිටත්ව යයි.රජයන් දෙක අතර ඇති කරගත් අවබෝධතා ගිවිසුමට (MOU) මේ කණ්ඩායම තෝරාගෙන තිබෙන අතර ඉතාලියේ සාත්තු සේවිකා රැකියා සඳහා පිටත්ව යන එම පිරිසට කාන්තාවන් 8 දෙනෙකු ඇතුළත් වන බව ශ්‍රී ලංකා විදේශ සේවා නියුක්ති කාර්යාංශය පවසයි.මේ කාන්තාවන් වෙත ගුවන් ටිකට්පත් පිරිනැමීම විදේශ රැකියා ප්‍රවර්ධන හා සුබසාධන ඇමැති ඩිලාන් පෙරේරා මහතාගේ ප්‍රධානත්වයෙන් ශ්‍රී ලංකා විදේශ සේවා නියුක්ති කාර්යාංශයේ දී සිදුකෙරිණි.එහිදී අඳහස් දක්වමින් ඇමැති ඩිලාන් පෙරේරා මහතා සඳහන් කළේ, ඉතාලි රැකියා ලබා දීමට තුන්වැනි පාර්ශවයක මැදිහත් වීමක් නොමැති බවයි.ඉතාලි රජය සහ ශ්‍රී ලංකා විදේශ රැකියා ප්‍රවර්ධන හා සුබසාධන අමාත්‍යංශය අතර ඇතිකරගත් අවබෝධතා ගිවිසුමට අනුව තෙවැනි පාර්ශවයක් මැදිහත්වීමක් අවශ්‍ය නොමැති බවද සම්පූර්ණයෙන්ම අමාත්‍යංශය හා කාර්යාංශය පමණක් එය සිදුකරන බවද ඒ මහතා පෙන්වා දෙයි.